शनिवार को अग्रसेन भवन में आयोजित बैठक में व्यापारियों ने कई मुद्दों पर अपने विचार रखे। रिटर्न गुड्स की समस्या पर व्यापारियों का कहना था कि यदि किसी व्यापारी को माल बेचने के बाद वह वापस करता है तो 40-45 दिनों में रिटर्न गुड्स मिल जाना चाहिए। इसके बदले सामने वाले व्यापारी को टैक देकर बिल का पूरा पैमेन्ट पूरा लिया जाए। इसके अलावा यदि कोई अन्य व्यापारी सूरत के व्यापारी का पैमेन्ट रोक कर दूसरे व्यापारी से सौदा कर रहा है तो दूसरी पार्टी को यह जानकारी देकर उस पार्टी का माल बंद करवाना चाहिए। एक वाट्सएप ग्रुप बनाना चाहिए जिसमें ऐसा करने वाली पार्टियों की जानकारी साझा करनी चाहिए। पेमेन्ट के बारे में भी कई व्यापारियों ने अपने विचार रखे।